Source: https://smartlegal.hu/hu/publikaciok/strasbourg-dontott-tisztessegtelenul-gyors-a-kuria-itelete
Timestamp: 2018-07-16 04:29:51+00:00

Document:
STRASBOURG DÖNTÖTT: TISZTESSÉGTELENÜL GYORS A KÚRIA ÍTÉLETE - Blog - Smartlegal
Blog » STRASBOURG DÖNTÖTT: TISZTESSÉGTELENÜL GYORS A KÚRIA ÍTÉLETE
A panaszos egy munkavállaló volt, aki még 2007-ben jogellenes felmondás miatt munkaügyi pert kezdeményezett a Székesfehérvári Munkaügyi Bíróságon, melyet első és másodfokon is megnyert.
A pervesztes munkáltató a Kúriánál terjesztett elő rendkívüli jogorvoslatot, kérve a munkavállaló keresetének elutasítását. A Kúria megküldte a munkáltató felülvizsgálati kérelmét a munkavállalónak, azzal, hogy arra 8 napon belül észrevételeket tehet.
A munkavállaló 2010. június 7-én vette kézhez a Kúria értesítését, és ügyvédje útján meg is tette az észrevételeit a 8 napos határidőn belül, 2010. június 14-én. A munkavállaló levelét ügyvédje postán még aznap feladta, és az 3 nappal később, június 17-én meg is érkezett a Kúriához.
A probléma csak az, hogy a Kúria már az előző napon, 2010. június 16-án meghozta az ítéletet, melyben a másodfokú döntést megváltoztatta és elutasította a munkavállaló kereseti követelését.
Az Európai Emberi Jogi Bíróság Ítélete
A Kúria előtt pert vesztett munkavállaló a Strasbourgi Emberi Jogi Bíróságához fordult és a tisztességes eljáráshoz való jogának sérelmére hivatkozott, mivel a Kúria anélkül döntött az ügyben, hogy meghallgatta volna őt és megvárta volna az ellenfél beadványára tett észrevételeit.
A magyar kormány eljárásjogi akadályként elsősorban arra hivatkozott, hogy a munkavállaló nem merítette ki a belföldi jogorvoslatokat, hiszen a fenti bírói hiba miatt először itthon kellett volna pert indítania bírósági jogkörben okozott kártérítés iránt.
Az Emberi Jogi Bíróság leszögezte, hogy csak azokat a belföldi jogorvoslatokat kell kimeríteni, melyek hatékonyak, azonban a bírósági jogkörben okozott kártérítési per nem ilyen, hiszen egy új, a károkozó bíróság ellen indított perben az eredeti munkaügyi per már nem lenne újra tárgyalható, és a munkavállaló - Kúria által figyelmen kívül hagyott - észrevételeit már nem lehetne ütköztetni a munkáltató felülvizsgálati kérelmével egy újabb elbírálás érdekében.
Fentiek alapján az Európai Emberi Jogi Bíróság az ügyet érdemben tárgyalta és megállapította, hogy a munkavállaló tisztességes eljáráshoz való joga sérült, amikor a Kúria a 8 napos határidőt közvetlenül követő napon meghozta az ítéletét, anélkül, hogy bevárta volna a munkavállaló határidőben postára adott észrevételeit.
A fenti döntéssel az Európai Jogi Bíróság elmodult korábbi gyakorlatától, melyben hasonló ügyekben azt az álláspontot képviselte, hogy jogsértő közigazgatási és bírói döntések esetén először magyar bíróság előtt kell bírósági, illetve közigazgatási jogkörben okozott kártérítési pert indítani és csak ezek elvesztése után lehet Strasbourghoz fordulni.
Hogy ez egy új trend kezdete, vagy az ügy egyedi körülményei miatt hozott elszigetelt döntés, azt majd a következő évek strasbourgi gyakorlata fogja eldönteni.
„CSAK” STATISZTIKAI ADATOT KAPOK A FACEBOOK-TÓL – ADATKEZELŐ VAGYOK A GDPR SZERINT?
MIÉRT VONJ BE ÜGYVÉDET CÉGED GDPR PROJEKTJÉBE?
A GDPR hatályba lépésével együtt elárasztották a piacot az adatvédelmi megfelelést ígérő különböző szolgáltatók: adatvédelmi szakemberek, adatvédelmi tanácsadók, informatikai szakértők, stb. Ezek mellett az adatvédelmi jog területén jártas jogászok és ügyvédek is nyújtanak GDPR megfeleltetési szolgáltatást. A jelen cikkben összegyűjtöttük azokat az okokat, amiért érdemes őket bevonnod céged GDPR felkészülésébe.
HOGYAN NE DIREKT MARKETINGEZZ? TANULJ A TELEKOM HIBÁIBÓL!
Az Adatvédelmi Hatóság a közelmúltban 2 Millió Forintra bírságolta meg a Magyar Telekomot jogsértő közvetlen üzletszerzési gyakorlata miatt. Bár a döntést a Hatóság még nem a GDPR alapján hozta, érdemes áttekinteni, hogy milyen hibákat követett el a Telekom. A GDPR után ugyanis az ilyen fiaskók valószínűleg sokkal borsosabb bírságot vonnak majd maguk után.

References: KÚRIA 
 KÚRIA 
 Kúria 
 Kúria 
 Kúria 
 Bíróság 
 Kúria 
 Kúria 
 Bíróság 
 bíróság 
 Kúria 
 Bíróság 
 Kúria 
 Bíróság 
 bíróság